Diari Oficial de la Generalitat Valenciana


Sumari del DOGV 4858, del 07-10-2004 (2004/9939)

RESOLUCIÓ d'1 de juny de 2004, del director del Centre de Desenvolupament Marítim, relativa a la sol·licitud d'ampliació del moll d'espera en la concessió atorgada al Club Nàutic de Moraira.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4858

Data del DOGV
:   07-10-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/9939


Data del document
:   01-06-2004

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Teulada
    * instal·lació portuària

RESOLUCIÓ d'1 de juny de 2004, del director del Centre de Desenvolupament Marítim, relativa a la sol·licitud d'ampliació del moll d'espera en la concessió atorgada al Club Nàutic de Moraira. [2004/X9939]
  
Atesa la sol·licitud formulada pel Club Nàutic de Moraira en què demanava l'ampliació del moll d'espera de les seues instal·lacions, segons el projecte redactat al març de 2002, per l'enginyer de Camins, Canals i Ports José Francisco León Barahona.
  
Vist de l'expedient, entre altres, els antecedents de fet següents:
  
1) Per Orde Ministerial de 19 de gener de 1980 es va atorgar al Club Nàutic de Moraira la concessió per a la construcció d'un ancoratge per a embarcacions esportives i de pesca en la zona marítima i maritimoterrestre en la pedania de Moraira, del terme municipal de Teulada (Alacant).
  
2) Per Resolució de la Direcció General d'Obres Públiques, de 15 de gener de 1987, es va autoritzar al Club Nàutic de Moraira l'augment del termini concessional i la qualificació de zona portuària d'hivernada amb les condicions que allí s'indicaven, complementàries de les de l'OM de 19.01.1980, i s'anul·laven aquelles que contravingueren la nova resolució; de manera que el termini concessional finalitza l'1 de març de 2030.
  
3) El 27 de juny de 2000 s'autoritza al Club Nàutic de Moraira la modificació de les clàusules relatives a la superfície i el cànon concessional, de la forma que seguix:
  
1. La superfície autoritzada augmenta en 250 m² en la zona que confronta amb la zona de terrasses de l'edifici de locals comercials, segons el plànol que hi ha en l'expedient, amb les regularitzacions resultants de l'acta de replantejament i reconeixement final que a este efecte s'alce.
  
2. En conseqüència, al cànon anual que ha de pagar la concessionària se suma una partida de: 425.000 PTA/any [2.554,3 euros] (calculat a raó de 1.700 ptes./m²/any).
  
Total cànon anual: 3.311.090 PTA (19.900,05 euros). L'import assenyalat no inclou l'IVA o qualsevol altre impost que haja de ser aplicat.
  
I queda subsistent la resta de les clàusules de la concessió, llevat del que es trobe afectat per la modificació autoritzada.
  
4) Presentada la sol·licitud d'ampliació del moll d'espera, es va sol·licitar informe a la Direcció General de Ports i Costes, que l'emet i efectua una sèrie de consideracions assumides per l'informe del Servici d'Explotació i Conservació de Ports que a continuació s'indica.
  
5). El Servici d'Explotació i Conservació de Ports evacua informe favorable, que es reproduïx a continuació:
  
1. Antecedents
  
Per part del Club Nàutic de Moraira, concessionari d'una instal·lació nauticoesportiva a Moraira, se sol·licita autorització per a l'ampliació del moll d'espera de les seues instal·lacions.
  
Les obres s'arrepleguen en el corresponent projecte aportat a este efecte.
  
2. Sol·licitud d'informe a l'Ajuntament
  
Es va sol·licitar informe a l'Ajuntament de Teulada, el qual va assenyalar en la resposta l'incompliment de l'article 5 del Pla de Ports i Instal·lacions Nauticoesportives aprovat per la Generalitat Valenciana per Decret 79/1989, el qual assenyala que els projectes d'instal·lacions construïdes en ports de la Generalitat Valenciana hauran de contindre un estudi sobre la repercussió de la construcció en el medi ambient.
  
Cal assenyalar que este Pla és anterior al desenvolupament legal de la normativa vigent en matèria mediambiental. Concretament és d'aplicació el Reglament per a l'execució de la Llei d'Impacte Ambiental aprovat per Decret 162/1990. En l'annex I d'este reglament s'estipulen els projectes sotmesos a estimació d'impacte ambiental, i s'assenyala en el punt 8.c) la construcció o ampliació de ports sempre que l'ampliació excedisca de la seua delimitació actual i supose un guany de terrenys al mar superior al 5 per cent de la seua superfície actual. Estos supòsits no es donen en el cas que ens ocupa, on no s'amplia més enllà de la delimitació actual.
  
No obstant l'anterior, i a fi de valorar amb major precisió totes les circumstàncies es va requerir al peticionari l'elaboració d'un estudi d'impacte ambiental el qual va ser aportat el 17/6/03, i que va ser traslladat a l'Ajuntament de Teulada el 3 de setembre de 2003. En l'estudi esmentat es concloïa la viabilitat del que s'ha plantejat des del punt de vista ambiental.
  
L'Ajuntament trasllada amb data 11 de desembre de 2003 l'informe del tècnic de medi ambient municipal en què s'assenyala:
  
- L'actuació plantejada causarà impactes negatius irreversibles sobre les praderies de posidònia oceànica del litoral de Moraira.... Els processos de dragatge dels fons marins produïxen un augment excessiu de sediments en suspensió... Així mateix, la presència de noves embarcacions provocarà la destrucció de la posidònia oceànica a conseqüència de l'acció dels seus ancoratges i a causa de l'increment de la contaminació que es produirà en la zona, donada la gran quantitat de contaminants (olis i altres substàncies) que seran tirats a l'aigua procedents de les seus sentines.
  
Respecte d'això, assenyalar que el procés constructiu requerix un molt escàs dragatge del fons marí per haver-hi ja calat suficient, que les embarcacions s'amarren al moll i no llancen les seues àncores, i que atribuir als usuaris un comportament tan irresponsable com el que assenyala d'abocar olis al mar és, com a mínim, gratuït.
  
Probablement es veu sobrepassada la concessió atorgada a este port esportiu.
  
No se sobrepassa amb l'obra pretesa la zona adscrita del port de Moraira.
  
L'actuació plantejada afectarà una zona proposada com a Lloc d'Interés Comunitari.
  
No es concreta en què consistiria l'afecció.
  
L'actuació plantejada causarà efectes negatius sobre el bany i els usos públics de la costa.
  
La zona contigua és de difícil entrada i eixida a l'aigua.
  
Si bé no cal atribuir la condició d'òrgan mediambiental a un ajuntament, es considera que els arguments exposats no impedixen accedir a les pretensions del Club Nàutic de Moraira.
  
No obstant això, es proposen mesures que minimitzen el possible impacte ambiental de la construcció d'acord amb l'estudi aportat a este efecte.
  
3. Informe
  
Donada la millora que suposa la disponibilitat d'un major moll d'espera en la prestació de servicis als usuaris del Club Nàutic de Moraira s'emet informe favorable sobre el que se sol·licita i es proposen per a això les condicions següents:
  
1. L'ús del dic serà el de moll d'espera i no podrà ser destinat en cap cas a amarrament de temporada o ser reconvertit el moll que ara complix esta funció.
  
2. L'enllumenat del moll es realitzarà amb il·luminació que no interferisca amb la balisa verda.
  
3. Es compliran les mesures correctores i protectores establides a este efecte en l'estudi d'impacte ambiental aportat el gener de 2003.
  
4. La construcció del nou moll d'espera augmenta la superfície de terra en concessió en 368,38 m², per la qual cosa haurà de ser modificat el cànon que actualment merita el Club Nàutic de Moraira.
  
5. Les obres es realitzaran d'acord amb el projecte redactat al març de 2002 per l'enginyer de Camins, Canals i Ports José Francisco León Barahona.
  
6. El concessionari donarà començament a les obres dins del termini de dos (2) mesos, i hauran de quedar totalment acabades en el termini de huit (8) mesos, comptadors ambdós des de l'endemà de la notificació de la resolució?.
  
El projecte (incloent l'estudi d'impacte ambiental) va ser sotmés a informació pública, de conformitat amb el que establix l'article 156.3 del Reglament de Costes, aplicable per remissió de l'article 63 de la Llei de Ports de l'Estat i de la Marina Mercant, període durant el qual no es van presentar al·legacions.
  
Fent ús de les atribucions que concedix al director del Centre de Desenvolupament Marítim l'article 16 del Decret 114/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport resolc:
  
Autoritzar al Club Nàutic de Moraira l'ampliació del moll d'espera de la concessió que li va ser atorgada per Orde Ministerial de 19 de gener de 1980 i Resolució de la Direcció General d'Obres Públiques de 15 de gener de 1987, complementària de la primera; segons projecte redactat al març de 2002, per l'enginyer de Camins, Canals i Ports José Francisco León Barahona, amb les condicions següents:
  
1ª) L'ús del dic serà el de moll d'espera i no podrà ser destinat en cap cas a amarrament de temporada o ser reconvertit el moll que ara complix esta funció.
  
2ª) L'enllumenat del moll es realitzarà amb il·luminació que no interferisca amb la balisa verda.
  
3ª) Es compliran les mesures correctores i protectores establides a este efecte en l'estudi d'impacte ambiental aportat el gener de 2003.
  
4ª) La construcció del nou moll d'espera augmenta la superfície de terra en concessió en 368,38 m², per la qual cosa haurà de ser modificat el cànon que actualment merita el Club Nàutic de Moraira.
  
5ª) Les obres es realitzaran d'acord amb el projecte redactat al març de 2002, per l'enginyer de Camins, Canals i Ports José Francisco León Barahona.
  
6ª) El concessionari donarà començament a les obres dins del termini de dos (2) mesos, i hauran de quedar totalment acabades en el termini de huit (8) mesos, comptadors ambdós des de l'endemà de la notificació de la resolució.
  
7ª) Les obres consistiran únicament en les indicades en la part expositiva d'esta resolució i que són aquelles per a les quals se sol·licita autorització.
  
8ª) Abans de l'inici de les obres s'alçarà acta de replantejament d'estes en presència de l'enginyer director del port.
  
9ª) Concloses les obres igualment en presència del director del port s'alçarà acta en què es farà constar que l'obra realitzada es correspon exactament amb l'autoritzada.
  
10) Les obres la realització de les quals s'autoritza revertiran a l'administració al terme del termini pel qual s'ha atorgat la concessió principal.
  
11) Esta autorització no eximix el sol·licitant d'obtindre els permisos, llicències i autoritzacions legalment procedents.
  
12) Acabades les obres, els terrenys afectats per estes que pertanyen a la zona portuària hauran de quedar completament lliures de qualsevol classe de runes o materials. Si no es complix esta condició l'administració procedirà a la retirada de runes i neteja del terreny, a càrrec del titular de l'autorització, sense perjuí d'imposar-li les sancions a què hi haguera lloc.
  
Esta resolució no esgota la via administrativa i en contra pot interposar-se recurs d'alçada davant el secretari autonòmic d'Infraestructures, en el termini d'un mes, comptador des de l'endemà de la notificació de la present, sense perjuí de la utilització per l'interessat de qualsevol altre recurs que s'estime oportú.